**Oznámenie pre evidovaného uchádzača o zamestnanie**

Dňa **1. februára 2022** Ministerstvo práce sociálnych vecí a rodiny SR sprístupní nový portál **Služby zamestnanosti** (ďalej len „Portál“) na stránke [www.sluzbyzamestnanosti.gov.sk](http://www.sluzbyzamestnanosti.gov.sk/). Portál Vás bude sprevádzať pri hľadaní si zamestnania, ktoré zodpovedá Vašim predpokladom, vzdelaniu, vedomostiam, schopnostiam, zručnostiam.

**Výhody nového Portálu**

Každý občan, ktorý je vedený v evidencii uchádzačov o zamestnanie  (ďalej len „UoZ“) je povinný si aktívne hľadať zamestnanie a jeho hľadanie preukazovať úradu. **Splnenie tejto povinnosti budete môcť preukazovať aj prostredníctvom svojich aktivít vykonaných v rámci nového Portálu.**Tento Portál Vám bude po sprístupnení údajov párovať vaše požiadavky s ponukou pracovných miest.

**Pre vstup do nového Portálu dostanete nové prihlasovacie údaje.**

Z vyššie uvedeného dôvodu Vám bude dňom **1. februára 2022** vytvorené **nové osobné konto** pre plné využívanie Portálu [www.sluzbyzamestnanosti.gov.sk](http://www.sluzbyzamestnanosti.gov.sk/)**. Konto bude obsahovať všetky Vaše údaje,** ktoré ste uviedli pri podaní žiadosti o zaradenie do evidencie UoZ, resp. ste následne doplnili počas Vašej evidencie. Ide predovšetkým o údaje o Vašom vzdelaní, vedomostiach, schopnostiach, zručnostiach, o priebehu zamestnaní, o profesiách, ktoré máte záujem vykonávať a pod..

Každého evidovaného UoZ úrad zaregistruje na novom Portáli a  základné údaje z jeho profilu  v anonymizovanej podobe sprístupní zamestnávateľom.

**Upozornenie:**  Portál [www.istp.sk](http://www.istp.sk/) už **nebude používaný na úradné účely**, a teda Vaše konto nebude prepojené s úradom práce, naďalej bude využiteľné iba na súkromné účely.

**Ako pracovať s novým Portálom**[www.sluzbyzamestnanosti.gov.sk](http://www.sluzbyzamestnanosti.gov.sk/)**?**

